stanford-oval/wikipedia huggingface dataset:
סאטאו (פיל)
חייו

סאטאו חי בפארק הלאומי מזרח צאבו - אחד הפארקים הלאומיים עם מגוון עצום של חיות בר ועם אוכלוסייה גדולה של פילים. הפארק מצוי במחוז החוף בקניה שנטען שהיא המדינה בה מצויים כל הפילים בעלי החטים הגדולים ביותר. תאריך הלידה של סאטאו לא היה ידוע ומשערים שהוא נולד במהלך שנות ה-60 המאוחרות, כשבמותו הוא היה לפחות בן 45. סאטאו הוערך כאחד הפילים הגדולים ביותר בעולם בתקופתו, והוא היה ניכר היטב בתוך עדר הפילים שבו הוא היה חי הן בשל גודלו המסיבי והן בשל ראשו הרחב ואוזניו הענקיות. צבע גופו היה חום-אדמוני בדומה לפילים אחרים באזור בשל גוני הקרקע באזור. מלבד גודלו, סאטאו התפרסם בעיקר בתור הפיל בעל החטים הגדולים ביותר בקניה (וסביר להניח שגם במדינות האחרות). החטים של סאטאו שנראו כמגיעים עד לאדמה היו עבים מאוד ומעוקמים כלפי פנים, והאורך שלהם היה בסביבות 2 מטרים. משקל החטים שלו נאמד בכ-45 ק"ג לכל חט.
רקע

ציד הלא חוקי של הפילים לצורך השנהב שלהם הוא בעיה גדולה באפריקה. בשנת 2013, למעלה מ -20,000 פילים אפריקאים נטבחו עבור השנהב. ציד הפילים מונע על ידי השוק השחור של שנהב הפילים שמגלגל לעיתים כמיליארד דולר בשנה. הסחר הלא חוקי בשנהב מתרחש בעיקר באסיה שבו השנהב נמכר עבור כמה אלפי דולרים לקילו. בהונג קונג נמצא שוק השנהב הגדול בעולם.
מאז 2007, הסחר הלא חוקי בשנהב הוכפל. בעוד שסין העממית היא צרכנית השנהב הגדולה בעולם, ארצות הברית, תאילנד, וייטנאם והפיליפינים גם הם היו שווקים מובילים עבור שנהב חוקי. גידול בציד נעשה במידה רבה על ידי ארגוני טרור מאורגנים באפריקה כמו צבא ההתנגדות של האל אשר מחפשים דרכים לממן את הנשק שלהם לצורך התקוממיות ברחבי אפריקה.
פיקוח

בשל הערך הרב של הניבים שלו בשוק השחור, סאטאו היה פיל בעל איום פוטנציאלי גדול במיוחד מצד ציידים לא חוקיים, ועל כן הוא היה כמעט תמיד תחת פיקוח קבוע של רשות חיות הבר בקנייה (KWS) וקרן צאבו במשך 18 חודשים שקדמו לשנת 2014. סאטאו היה נמצא בדרך כלל בשטח קטן בפארק שהקל על ההשגחה עליו ותיירים רבים היו באים לצפות בו ולצלמו, אולם במשך הזמן הוא החל לנדוד לתחומים אחרים של הפארק שבהם רמת הציד הייתה גבוהה בשל קשיי אכיפה. בשלב כלשהו הוא היה משוטט באופן קבוע על אזור גדול בגודל של 390 קמ"ר שחלקים ממנו היו בחזקת סכנה בשל הצמחייה העבותה בהם שהיוותה כר פורה למארבים של ציידים לא חוקים, וכן בשל נוכחות של מיליציות מורדים מסודרות. מחמת זאת, רשות חיות הבר של קניה והנהלת הפארק לא יכלו למנוע מהציידים גישה לסאטאו.
פציעות ומותו

בחודש מרץ 2014, סאטאו נמצא על ידי הנהלת הפארק עם שני פצעים מחלחלים בגופו שנגרמו מחיצים מורעלים שנורו לעברו. וטרינרים מיהרו למקום לטפל בו, ולאחר מספר ימים סאטאו התאושש מהפצעים המוגלתיים שלו וחזר לשוטט. הפעם האחרונה שבה הוא נראה בחיים הייתה ב-19 במאי 2014.
ב-2 ביוני 2014, ריצ'רד מולר - קצין שימור ראשי בקרן צאבו, מצא פגר פיל ענק שוכב בביצה בסמוך לגבולות הפארק. החטים נותקו מהגופה והפנים הושחתו בצורה חמורה כך שלא היה ניתן לזהות בוודאות באותה עת את הפגר כשייך לסאטאו. במשך כ-10 ימים, מולר ופקחים אחרים ברשות חיות הבר חיפשו את סאטאו באזורים האחרונים שבהם הוא נראה בטרם נעלם. בסופו של דבר התברר כי ככל הנראה הוא נהרג על ידי חץ מורעל שחדר עמוק לתוך הצד השמאלי של גופו ב-30 במאי 2014.
הדיווח הרשמי על מותו של סאטאו היה ב-13 ביוני 2014 כאשר קרן טסבו פרסמה את ההצהרה הבאה:
בצער רב אנו מאשרים כי ללא ספק סאטאו מת, לאחר שנורה על ידי חץ מורעל של צייד שנהב כדי לספק כנראה את הביקוש הבלתי נדלה עבור השנהב במדינות אחרות. חיים נפלאים כל כך אבדו בן רגע על ידי מישהו רחוק שחפץ להשתמש בו כתכשיט. נוח על משכבך בשלום ידיד, אתה תחסר לנו.
סביר להניח שסאטאו היה קרבן של סחר בשנהב לא חוקי, שבו השנהב נמכר על ידי ארגוני טרור ופשע לסין אשר צורכת כ-70% מכלל תפוקת השנהב העולמית.
ב -20 ביוני 2014, רשות חיות הבר של קניה דיווחה כי פקחיה עצרה שלושה חשודים בהריגת סאטאו. דובר הרשות - פול מויה, אמר שהציידים אותרו על בסיס ידע וניסיון שנצבר ברשות במהלך השנים.
הערות שוליים

1 2 3  "One of Kenya's most adored elephants, who had giant tusks and was known as Satao, has been killed for his ivory—a "monumental" loss, experts say". National Geographic. Archived
1 2 3  "One of Kenya's Legendary 'Tuskers' Is Killed By Poachers"
1 2 3 4  "Kenya's biggest elephant killed by poachers"
1 2 3    Zoe Flood, ‏Poachers kill one of the world's largest elephants in Kenya, The Telegraph, 14 June 2014
1 2 3  "Popular elephant named Satao killed in Kenyan park"
1 2 3  "Kenya's iconic elephant Satao is dead in Tsavo"
↑  "World Famous Elephant 'Satao' Killed By Poachers in Kenya"
↑  "Poachers kill beloved Kenyan elephant known for giant tusks"
1 2  "Kenya's famous bull elephant Satao slain in Tsavo by poachers with poison arrows"
↑  "Satao, Kenya's 'iconic' elephant, is killed by poachers"
1 2  "Satao, One of the World's Largest African Elephants, Poisoned to Death, Mutilated in Tsavo, Kenya"
↑  "Africa: Biggest Elephant Satao Killed with Poisoned Arrows in Ivory Poaching Attack"
↑  "Elephants slaughtered for trinkets and terrorism"
↑  "Poachers kill beloved Kenyan elephant known for giant tusks"
↑  "Satao suspected killers arrested"
עדר פילים בפארק הלאומי צאבו.
סנגורוצ'קה

| --- | --- |

 הופעה ראשונה:  Kievlyanin 
 מידע
 מקצוע:  fictional young girl, דמות
 דמויות קשורות
 משפחה:  דד מורוז (סיידקיק, נכדה) 
 
סְנֵגוּרוֹצְ'קָה ( Снегурочка בתרגום חופשי מרוסית: - נערת השלג) היא דמות באגדות הרוסיות. הדמות מופיעה בפולקלור סלאבי באגדה שמסתיימת במותה הטראגי. כיום הדמות מקושרת לחג הנובי גוד ומשמשת כעוזרת של דד מורוז.
סנגורוצ'קה בפולקלור סלאבי

לפי אגדה אחת, סנגורוצ'קה נקשרת לרועת צאן בשם "לֶל", אך ליבה אינו מסוגל לדעת מהי אהבה. אמה מרחמת עליה ומעניקה לה את יכולת האהבה, אך ברגע שהיא מתאהבת, ליבה של נערת השלג מתחמם וכל גופה נמס.
בגרסאות רבות סנגורוצ'קה היא אשת שלג הקמה לתחייה. הוריה הם אנשים זקנים ללא ילדים. במרבית הגרסות סנגורוצ'קה מתה מכך שהיא נמסה. בגרסאות שונות היא נמסה מבואו של האביב או בעקבות מנהג של קפיצה מעל מדורה (מנהג סלאבי בסוף החורף).
התיעוד הכתוב הראשון לסנגורוצ'קה הוא סיפורו של הסופר הרוסי אלכסנדר אפנסייב (רוסית: Александр Афанасьев ) מ-1869. בסיווג ארנה-תומפסון סיפורה של סנגורוצ'קה קיבל את המספר 703*.
מחזה של אוסטרובסקי

גרסת הסיפור עברה עיבוד למחזה על ידי אלכסנדר אוסטרובסקי, בליווי מוזיקה מאת פיוטר איליץ' צ'ייקובסקי.  מחזה זה עובד על ידי רימסקי קורסקוב לאופרה "נערת השלג".
בשנת 1878 יצרו המלחין לודוויג מינקוס והכוריאוגרף מריוס פטיפה גרסה בימתית לסנגורוצ'קה בשם "בת השלג".
נכדתו של דד מורוז

סנגורוצ'קה המודרנית מתוארת כנכדתו ובת לווייתו של דד מורוז (סבא כפור) ומתקשרת לנובי גוד. היא לבושה במעיל כחול בדרך כלל וסיפור הרקע שלה אינו כולל מוות טראגי. קיים מנהג בו בנובי גוד אישה הלבושה כסנגורוצ'קה תתלווה לגבר הלבוש כדד מורוז במחלוקת מתנות לילדים. הדמות פופולרית מאוד בחבר המדינות מאז שנות ה-30 של המאה ה-20.
סנט קיטס ונוויס במשחקים האולימפיים

סנט קיטס ונוויס משתתפת במשחקים האולימפיים מאז אולימפיאדת אטלנטה (1996). עד כה, כל הספורטאים שייצגו אותה היו אתלטים.
עד כה, אף ספורטאי מסנט קיטס ונוויס עוד לא זכה במדליה אולימפית, אך חלקם הגיעו להישגים נאים. הספורטאי הבולט ביותר ממדינה זו הוא קים קולינס. קולינס השתתף לראשונה במשחקים באולימפיאדת סידני (2000). הוא סיים במקום השביעי בריצת 100 מטר, ובריצת 200 מטר העפיל לשלב חצי הגמר וסיים במקום ה-11. באולימפיאדת אתונה (2004) התחרה קולינס רק בריצת 100 מטר, וסיים במקום השישי. באולימפיאדת בייג'ינג (2008) הצליח יותר בריצת 200 מטר, כשסיים במקום השישי, ואילו בריצת 100 מטר הודח בשלב חצי הגמר, לאחר שסיים במקום החמישי במקצה שלו, בהפרש של ארבע מאיות השנייה ממייקל קולינס שסיים במקום הרביעי והעפיל לגמר. באולימפיאדת לונדון (2012) הודח קולינס מהמשלחת לפני שהספיק להיכנס למעגל התחרויות, בנימוק שלא הגיע לאימונים. קולינס טען כי הסיבה להדחה היא שהעדיף לשהות עם אשתו בבית מלון ולא להתגורר בכפר האולימפי. אתלטית בולטת נוספת, טיאנדרה פונטין, העפילה לשלב חצי הגמר בריצת 400 מטר באולימפיאדת אתונה, וסיימה במקום ה-13. קולינס שב להשתתף במשחקים באולימפיאדת ריו דה ז'ניירו (2016), והוא בן 40. הוא העפיל לשלב חצי הגמר בריצת 100 מטר, סיים שישי במקצה שלו ובמקום ה-17 בין כלל הרצים.
סנט קיטס ונוויס מעולם לא השתתפה במשחקי החורף.
ראו גם

סנט קיטס ונוויס במשחקים האולימפיים לנוער
סולימאן עבדולהי

סולימאן עבדולהי (באנגלית: Suleiman Abdullahi; נולד ב-10 בדצמבר 1996 בניגריה) הוא כדורגלן ניגרי המשחק בעמדת החלוץ בקבוצת גטבורג.
קריירת מועדונים > ויקינג

עבדולהי נולד בניגריה. בשנת 2015 חתם על חוזה בוויקינג מליגת העל הנורווגית. ב-6 באפריל 2015 ערך את הופעת הבכורה שלו במועדון, כשנכנס כמחליף בדקה ה-78 בהפסד 0–1 למיונדאלן במסגרת המחזור הראשון בליגה. ב-25 באפריל הבקיע את שער הבכורה שלו במועדון, שער בדקה ה-77 בהפסד 1–4 לרוזנבורג במסגרת המחזור הרביעי בליגה. הוא שיחק במועדון במשך עונה וחצי, בהן ערך 40 הופעות ליגה והבקיע 13 שערים.
קריירת מועדונים > איינטרכט בראונשווייג

ב-17 ביוני 2016 חתם עבדולהי על חוזה ל-4 עונות באיינטרכט בראונשווייג מהבונדסליגה השנייה. ביולי 2018 הושאל לאוניון ברלין. בסיום העונה, רשם עם אוניון עליה לבונדסליגה. בתום העונה, חתם בקבוצה עד לשלוש שנים.
קריירה בין-לאומית

ב-13 בנובמבר 2015 ערך עבדולהי את הופעת הבכורה שלו בנבחרת ניגריה, כששיחק 90 דקות בתיקו 0-0 נגד נבחרת סווזילנד במסגרת מוקדמות מונדיאל 2018. במהלך המשחק השני הוא הוחלף על ידי אזקיאל בייזי ולא עלה יותר למגרש במדי הנבחרת.
סולימאן מריח

סולימאן מריח (באנגלית: Sulayman Marreh; נולד ב-15 בינואר 1996) הוא כדורגלן גמבי, המשחק בעמדות הקשר האחורי והבלם בז'לייזניצ'אר פנצ'בו מליגת העל הסרבית ובנבחרת גמביה.
קריירת מועדונים

נולד בבנג'ול, גמביה. מריח התחיל את הקריירה שלו במחלקת הנוער של אבוקו יונייטד הגמבית. בגיל 15 הצטרף לסאמגר הגמבית.
במרץ 2014 חתם בגרנדה, אך תחילה הצטרף בפועל רק לקבוצת המילואים של המועדון, גראנדה II(אנ') המשחקת בליגה הספרדית השלישית. ב-17 באוקטובר 2014 ערך את הופעת הבכורה שלו בקבוצה הבוגרת של גראנדה בהפסד ביתי 1-0 לראיו ואיקאנו – זאת הופעתו הראשונה והיחידה של מריח בלה ליגה, ליגת העל הספרדית.
ב-10 ביולי 2017 חתם בקבוצת המילואים עד גיל 23 של ווטפורד(אנ') האנגלית, וכעבור זמן קצר הושאל לקבוצת הבוגרים של ריאל ואיאדוליד מהליגה הספרדית השנייה. כשבינואר 2018 הושאל עד לתום העונה לבוגרים של אלמריה מהליגה הספרדית השנייה.
בקיץ 2018 הושאל לאויפן מליגת העל הבלגית, ובמרץ 2019, חתם כשחקן מן המניין לשנתיים וחצי באויפן.
ביוני 2020 חתם בגנט מליגת העל הבלגית.
ב-13 בספטמבר 2023 חתם לעונה בהפועל חיפה מליגת העל, עם חוזה שמסתיים ב-30 ביוני 2024.
נבחרות גמביה

ב-9 בפברואר 2011 מריח ערך את הופעת הבכורה שלו בנבחרת גמביה בניצחון 1-3 נגד גינאה ביסאו, במשחק ידידות. ב-13 בנובמבר 2019 הבקיע את שער הבכורה שלו בנבחרת בניצחון 1-3 נגד אנגולה.
השתתף עם הנבחרת הגמבית בגביע אפריקה לאומות 2021.
נכלל בסגל נבחרת גמביה לטורניר גביע אפריקה לאומות 2023.
הערות שוליים

↑  Benjamin Strack-Zimmermann, Sulayman Marreh (Player), www.national-football-teams.com (באנגלית)
↑  הדר יעקבי, ‏חדש בכרמל: סולימאן מארה חתם בהפועל חיפה, באתר ערוץ הספורט, 13 בספטמבר 2023
↑  CAF announces Final Squad List for TotalEnergies Africa Cup of Nations Cote d'Ivoire 2023  באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
| נבחרת גמביה – גביע אפריקה לאומות 2021 |
| --- | --- | --- |
|  1 מ. ג'ובה •  2 בוב •  3 א. ג'אלו •  4 אנגום •  5 ע. קולי •  6 מריח •  7 ל. ג'אלו •  8 א. דרבו •  9 סיסאי •  10 מוסא בארו •   11 מודו בארו •  12 גומז • 13 ג'אנה •  14 סונקו סונדברג • 15 סונה • 16 אמבייה • 17 ב. ג'ובה • 18 גאייה • 19 א. קולי • 20 טראוולי • 21 יאנקו • 22 סיבי • 23 בדמוסי • 24 ד. דרבו • 25 סאנה • 26 טוראי • 27 אנז'ייה • 28 אדמס • מאמן: סיינטפיט |  1 מ. ג'ובה •  2 בוב •  3 א. ג'אלו •  4 אנגום •  5 ע. קולי •  6 מריח •  7 ל. ג'אלו •  8 א. דרבו •  9 סיסאי •  10 מוסא בארו •   11 מודו בארו •  12 גומז • 13 ג'אנה •  14 סונקו סונדברג • 15 סונה • 16 אמבייה • 17 ב. ג'ובה • 18 גאייה • 19 א. קולי • 20 טראוולי • 21 יאנקו • 22 סיבי • 23 בדמוסי • 24 ד. דרבו • 25 סאנה • 26 טוראי • 27 אנז'ייה • 28 אדמס • מאמן: סיינטפיט | גמביה |
| נבחרת גמביה – גביע אפריקה לאומות 2023 |
| --- | --- | --- |
|  1 מ. ג'ובה •  2 בארי •  3 ג'אלו •  4 אנגום •  5 ע. קולי •  6 מריח •  7 פאדרה •  8 אדמס •  9 סיסאי •  10 בארו •   11 סניאנג •  12 גומז • 13 טוראי •  14 סונקו סונדברג • 15 מנדי • 16 מאנה • 17 יאנקו • 18 גאייה • 19 א. קולי • 20 מינטה • 21 מ. סאנה • 22 סאר • 23 בדמוסי • 24 דרבו • 25 ב. סאנה • 26 סווה • 27 בוב • מאמן: סיינטפיט |  1 מ. ג'ובה •  2 בארי •  3 ג'אלו •  4 אנגום •  5 ע. קולי •  6 מריח •  7 פאדרה •  8 אדמס •  9 סיסאי •  10 בארו •   11 סניאנג •  12 גומז • 13 טוראי •  14 סונקו סונדברג • 15 מנדי • 16 מאנה • 17 יאנקו • 18 גאייה • 19 א. קולי • 20 מינטה • 21 מ. סאנה • 22 סאר • 23 בדמוסי • 24 דרבו • 25 ב. סאנה • 26 סווה • 27 בוב • מאמן: סיינטפיט | גמביה |
סאטון (רובע)

רובע סַאטוֹן של העיר לונדון (באנגלית: The London Borough of Sutton, ‏האזנהקובץ:En-uk-LBSutton.ogg‏Ⓘ‏) הוא אחד מרובעי העיר לונדון. הרובע נמצא בדרום מערב העיר.
היסטוריה

רובע סאטון הוקם בשנת 1965 מכוח חוק השלטון בלונדון 1963 מאיחודם של הרובע המוניציפלי של סאטון וצ'ים עם הרובע המוניציפלי של בדינגטון והרובע העירוני של קארשאלטון שהיו חלק ממחוז סארי.
שכונות

שכונות הרובע העיקריות הן:
בדינגטון (Beddington)
בלמונט (Belmont)
ולינגטון (Wallington)
סאטון (Sutton)
סנט הלייר (St. Helier)
פארק ווסטר (Worcester Park)
צ'ים (Cheam)
קארשאלטון (Carshalton)
ממשל מקומי ופוליטיקה

מאז שנת 1986 למפלגה הליברל-דמוקרטית רוב במועצת הרובע. קודם לשנה זו היה למפלגה השמרנית רוב במועצה.
בעקבות בחירות 2006, למפלגה הליברלית הדמוקרטית 32 מושבים במועצה, ואילו לשמרנים 22 מושבים. למפלגת הלייבור אין מושבים במועצת הרובע.
בשנת 2007 פרש מהמפלגה השמרנית חבר מועצה ועבר למפלגה העצמאית של הממלכה המאוחדת וחבר מועצה אחר פרש מהמפלגה הליברלית הדמוקרטית ונשאר לשבת במועצה כמועמד עצמאי.
רובע סאטון מחולק לשני אזורי בחירה לפרלמנט הבריטי: סאטון וצ'ים (Sutton and Cheam), וקארשאלטון וולינגטון (Carshalton and Wallington).
השכלה

ברובע פועלת מכללת קארשאלטון.
ספורט

ברובע פועלים מועדוני הכדורגל סאטון יונייטד וקארשאלטון אתלטיק. במרכז הספורט שבקארשלטון מתקני ספורט רבים, שתיברכות שחייה, מגרשי סקווש ואולמות ספורט.
בוסטקרוטפט פועלת קבוצת הכדורסל סאטון פומז.
ערים תאומות

לרובע סאטון שעל התמזה שלוש ערים תאומות:
דנמרק גלדסקסה, דנמרק
צרפת גני, צרפת
גרמניה מינדן, גרמניה
גרמניה שרלוטנבורג-וילמרסדורף, גרמניה
סינדרלה (שיר)

"סינדרלה" הוא שיר שהוקלט על ידי הצמד הישראלי האולטראס, ביחד עם הזמרת-יוצרת הישראלית נועה קירל. השיר יצא לאור ב-5 בספטמבר 2018, על ידי חברת התקליטים הישראלית Mobile1 Music.
השיר הגיע למקום השני במצעד ה-TV של מדיה פורסט.
רקע וכתיבה

השיר נכתב על ידי דן ברטוב, אלי פרץ וסאבלימינל, הולחן על ידי וולטר גרזימלה, אבי בנדי, דן ברטוב, אלי פרץ וסאבלימינל והופק על ידי אבי בנדי. השיר משלב את סגנונות ההיפ הופ והפופ הלטיני. בכמה קטעים בשיר, ניתן לראות את השפה הספרדית.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ

הווידאו קליפ המלא שיצא עבור השיר, בוים על ידי לירן סגל והועלה לערוץ היוטיוב של האולטראס ב-5 בספטמבר 2018. בקליפ ניתן לראות את האולטראס וקירל מהלכים בשוק ענק מלא אנשים תוך כדי שהם שרים את השיר.
נכון לדצמבר 2019, מונה הצפיות של הקליפ עומד על קרוב ל-10 מיליון צפיות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | גלגלצ | 8 |  |
|  ישראל | מדיה פורסט TV | 2 |  |
הערות שוליים

↑  וולטר גרזימלה, אבי בנדי, דן ברטוב, אלי פרץ, סאבלימינל
1 2 3 4 5 6 7  האולטראס מארחים את נועה קירל - סינדרלה - (The Ultras - Cinderella (Feat. Noa Kirel, נבדק ב-2019-12-21
↑  Media Forest TV (ארכיון)
↑  סינדרלה, נבדק ב-2019-12-21
| נועה קירל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| פסקולים | כפולה |  |
| סינגלים | "מדברים" • "קילר" • "יש בי אהבה" • "רק אתה" • "חצי משוגע" • "תן לי סימן" • "מקום לשינוי" • "אצל הדודה והדוד" • "טיקיטאס" • "מגיבור לאויב" • "בא לי אותך" • "Drum" • "חצוף" • "פאוץ'" • "SLT" • "אם אתה גבר" • "מיליון דולר" • "אמבולנס" • "יהלומים – Bling Bling" • "טרילילי טרללה" • "Please Don't Suck" • ‏"Bad Little Thing" • "רעשים" • "Thought About That" • "פעמון" • "Dale Promo" • "שלושה בנות" • "שחרר אותי" • "פנתרה" • "מאמי" • "Gone" • ‏"Unicorn" • "פרובוקטיבית" • "Deja Vu" • "בנות כמוני לא בוכות" • "משקפיים" • "Doctor" • "אני" • "שיהיה לך טוב" • "Ba Da Bing" |  |
| השתתפות בסינגלים | "סינדרלה" • "לרקוד עם דמעות בעיניים" • "מאושרים" • "Lucky" • "גושפנקא" |  |
| שירים נוספים | "מחול מטורף" |  |
| פילמוגרפיה | "כמעט מפורסמת" • "ליפסטאר" • "כפולה" • "גוט טאלנט ישראל" • "שלטון הצללים" • "בית ספר למוסיקה" • "פלמ"ח" • "אוהב אותך צ'ארלי" |  |
| חברות תקליטים | NMC • אטלנטיק |  |
| ערכים קשורים | ישראל באירוויזיון 2023 • אירוויזיון 2023 |  |
ספרד הירוקה

המיקום של החבל בספרד
ספרד הירוקה (בספרדית: España Verde) הוא חבל הארץ הצפוני של ספרד אשר עובר צפונית להרים הקנטבריים והרי הבסקים, לאורך מפרץ ביסקאיה.
עונת הקיץ באזור זה הרבה יותר קרירה מיתר האזורים בספרד, וגם גשומה הרבה יותר. כמות המשקעים השנתית של האזור היא בסביבות 1,200 מ"מ באזור החוף והיא מגיעה עד 1,600 מ"מ באזורים ההרריים. האזור חווה בממוצע בין 150 עד 200 ימי גשם בשנה.
גלריית תמונות

פיקוס דה אירופה
החוף הבאסקי
חוף אסטוריאס
סומיידו, אסטוריאס
חוף בריה, קנטבריה
סן סבסטיאן, גיפוסקואה
לה קואטה, באביה
נפתלי צבי הלברשטאם

רבי נפתלי צבי הלברשטאם (כ"ה בסיוון ה'תרצ"א, יוני 1931 – י"ב באדר ב' ה'תשס"ה, 23 במרץ 2005) (כונה ר׳ נפתל'טשע), היה האדמו"ר הרביעי מבאבוב.
קורותיו

בנם של האדמו"ר רבי שלמה הלברשטאם (השני) מבאבוב ובלומא רחל בת רבי חיים יעקב טייטלבוים מלימנוב, שהייתה בת דודתו של אביו. בר המצווה שלו הייתה באמצע השואה בכ"ה בסיוון ה'תש"ד (1944) בעיר גרויסווארדיין, לאחר השואה אביו הקים מחדש וביסס את חסידות באבוב בארצות הברית. לקראת סוף השואה, אביו שלחו ללמוד בישראל, והוא למד בישיבות תורה ויראה ובית אברהם סלונים. נישא להעסא בת רבי יוסף פנט מדעש.
עמד לימין אביו במהלך כל השנים בבניית החסידות והקמת מוסדות התורה והחינוך.
לאחר פטירת אביו האדמו"ר רבי שלמה בשנת ה'תש"ס (2000), הוכתר לאדמו"ר מבאבוב על אף שמצבו הבריאותי כבר לא בטוב. כיהן כאדמו"ר ארבע וחצי שנים.
היה אב לשתי בנות. חתנו הראשון הוא רבי מרדכי דוד אונגר, שהוכתר כאדמו"ר מבאבוב-45, והשני הוא רבי יהושע רובין (בן רבי מרדכי דוד מסאסרגן) המכהן כאב בית דין בחצרו של גיסו.
לקריאה נוספת

ימי הבחרות - קונטרס על תקופת לימודיו בירושלים, בורו פארק תשס"ו.
סוכה בשדה

| --- | --- |

 מידע כללי
 פַּסל:  דב פייגין
 תאריך יצירה:  1987
 טכניקה וחומרים:  ברזל
 ממדים בס"מ
 רוחב:  600 ס״מ 
 גובה:  400 ס״מ 
 נתונים על היצירה
 מיקום:  שדרות קק"ל 35 תל אביב-יפו שבישראל
 קואורדינטות:  32°07′18″N 34°48′11″E﻿ / ﻿32.121555555556°N 34.802916666667°E﻿ / 32.121555555556; 34.802916666667
 he
 
"סוכה בשדה" או "קומפוזיציה על נושא סוכה בשדה" או "נושא סוכה" (1985) הוא פסל מאת הפסל הישראלי דב פייגין.
הפסל מורכב מקונסטרוקציה של צינורות ברזל מעוגלים המשולבים זה בזה ויוצרים מעין גריד. בין הצינורות הוסיף הפסל שלוש יריעות ברזל, שבהן מגרעות חלולות בצורה של קווים חופשיים.
הפסל מהווה עיבוד לפסל קטן הממדים "וריאציה על נושא סוכה" שיצר פייגין בשנת 1980. בשנת 1985 היווה הפסל חלק מתערוכת פיסול בשטח פתוח שנערכה בעיר רמת גן. בשנת 1992 הוצב במיקומו הנוכחי בשדרות קק"ל. בשנת 2012 נצבע מחדש בצבע אדום כהה.
סובא

ערך זה עוסק בכפר ערבי מדרום לירושלים. אם התכוונתם לבן זולל וסובא, ראו .
| --- | --- |
שרידי הכפר
שרידי הכפר
 טריטוריה:  המנדט הבריטי המנדט הבריטי
 מחוז:  מחוז ירושלים
 נפה:  נפת ירושלים בזמן המנדט
 שפה רשמית:  ערבית
 שטח:  4,102 דונם עות'מאני (1945)
 גובה:  769 מטרים
 סיבת נטישה:  מלחמת העצמאות
 תאריך נטישה:  13 ביולי 1948
 יישובים יורשים:  צובה
 דת:  מוסלמים
 אוכלוסייה:  ‏
  ‑ ביישוב לשעבר:  620 (1945)
 קואורדינטות:  31°47′05″N 35°07′26″E﻿ / ﻿31.7847°N 35.1239°E﻿ / 31.7847; 35.1239 
 אזור זמן:  UTC +2
  מפת מיקום  מפה מפורטת   (למפת הרי ירושלים מוגדלת) סובא(למפת הרי ירושלים רגילה) סובא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סובא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סובא  he tabBackground:;tabBorder:#aaa;defaultTab:0;
משפחה בכפר בשנת 1935
סֿוּבָּא (בערבית: صوبا, תעתיק מדויק: צובא) היה כפר ערבי בראש הר צובה ממערב לירושלים.
היסטוריה

סובא יושב לראשונה בתקופה הפרסית וההלניסטית. הצלבנים בנו בכפר מצודה, אשר נקראה בלמונט. המצודה נבנתה לפני שנת 1169. בתי הכפר הראשונים נמצאו בתוך חומות המבצר.
תושבי הכפר התפרנסו בעיקר מגידול דגנים ופירות. בשנת 1834 במהלך מרד הפלחים שימשו הכפר והמצודה כמעוז של תושבי אבו גוש נגד המצרים, כתוצאה מכך נהרסו הכפר והמצודה על ידי אבראהים פאשא.
בתקופת המנדט הבריטי השתייך הכפר לנפת ירושלים.
לפי מפקד האוכלוסין של שנת 1931 היו בסובא (יחד עם דיר-עמאר, כיום שוכן במקומו בית חולים איתנים) 434 תושבים ו-100 בתים נושבים.
בסקר הכפרים שנערך בשנת 1945 בארץ ישראל, הוערך שטח הכפר ב-4,102 דונם עות'מאני, מתוכם 15 דונם בבעלות יהודית ו-5 דונם שטחים ציבוריים. מספר התושבים הוערך ב-620.
מצודה קטנה בתחומי הכפר שימשה לשמירת הדרך לירושלים. במלחמת העצמאות שימש הכפר כבסיס לוחמים כנגד היישובים היהודים. הכפר שימש (בדומה לכפר אל-קסטל הסמוך) בסיס לכוחות הערבים שחסמו את הדרך שהובילה לירושלים. ההגנה תקפה את הכפר שלוש פעמים אך לא הצליחה לכבשו. לבסוף נכבש הכפר בלילה שבין 12 ל-13 ביולי 1948, על ידי חטיבת הראל של הפלמ"ח במסגרת מבצע דני ותושביו ברחו או גורשו ממנו.
על אדמות הכפר נבנה קיבוץ צובה. רבים מבתי הכפר עומדים כיום ללא גגות. בית הקברות של הכפר נמצא למרגלות ההר וביצורים שנחפרו על ידי ההגנה נראים בצדו הצפון-מזרחי של ההר.
הערות שוליים

1 2  נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
↑  מדריך ישראל החדש: אנציקלופדיה, מסלולי טיול כרך 11 : הרי יהודה, הוצאת משרד הביטחון, 2001, עמ' 202
1 2  זאב וילנאי, אנציקלופדיה אריאל, צובה, עמ' 6216
↑  הערבים נסוגו מהכפר סובא, דבר, 20 באפריל 1948
↑  הכפר סובא נכבש על-ידי צבא ההגנה, דבר, 13 ביולי 1948
↑  בני מוריס, "לידתה של בעיית הפליטים הפלסטינים 1947–1949" (באנגלית), עמ' 436. ניתן לצפייה בגוגל ספרים (קישור).
| צובה |
| --- | --- | --- |
| מקומות | קיבוץ צובה • גן לאומי הר צובה • מצודת בלמונט • סובא • חורשת אי הילדים • מערת יוחנן המטביל |  |
| --- | --- |
בקרת זהויות :  NLI: 987007547450505171  GND: 4826879-3  LCCN: nr97039682  VIAF: 158730886   WorldCat (עם VIAF): 158730886 
הר צובה ועליו שרידי הכפר סובא ומצודת בלמונט ומאחוריו קיבוץ צובה
סנט תומאס (נבדה)

יסודות מבנה שנותר בסנט תומאס
סנט תומאס (באנגלית: St. Thomas) שבמדינת נבדה שבארצות הברית היא עיר רפאים. העיר ניטשה כאשר, בעקבות בניית סכר הובר, עלו מימי אגם מיד והציפו את העיר.
העיר מצויה כיום מתחת לפני האגם ומהווה חלק מאתר הנופש הלאומי אגם מיד.
היסטוריה

העיר הוקמה בשנת 1865 על ידי מתיישב מורמוני בשם תומאס סמית'. אוכלוסייתה מנתה בשיאה 500 איש. אחרון התושבים עזב את העיר בשנת 1938 כאשר נהר הקולורדו החל להציף את העיר בעקבות הקמת סכר הובר.
שרידי העיר נראים מתחת למימי האגם, בשנות בצורת, כאשר גובה פני האגם נמוך יחסית. שרידים אלה נחשבים כאתר היסטורי מוגן, והם מוגנים על ידי רשות הפארקים הלאומיים של ארצות הברית.
ראו גם

אגם מיד
סכר הובר
ספייטסטאון

| --- | --- |

 מדינה:  ברבדוס ברבדוס
 מחוז:  סנט פיטר
 שפה רשמית:  אנגלית
 תאריך ייסוד:  1630
 גובה:  11 מטרים
 אוכלוסייה:  ‏
  ‑ בעיר:  2,192 (2012)
 קואורדינטות:  13°15′16″N 59°38′27″W﻿ / ﻿13.254444444444°N 59.640833333333°W﻿ / 13.254444444444; -59.640833333333 
 אזור זמן:  UTC -4
 האתר הרשמי
  מפת מיקום  מפה מפורטת   (למפת ברבדוס מוגדלת) ברידג'טאון אויסטינס בת שבע הולטאון קראב היל גרינלנד הילבי הים הקריביספייטסטאון(למפת ברבדוס רגילה) ברידג'טאון אויסטינס בת שבע הולטאון קראב היל גרינלנד הילבי הים הקריביספייטסטאון  he tabBackground:;tabBorder:#aaa;defaultTab:0;
ספייטסטאון (באנגלית: Speightstown, ידועה גם בשם Little Bristol – בריסטול הקטנה) היא בירת מחוז סנט פיטר שבצפון ברבדוס. זוהי העיר השנייה בגודלה בברבדוס והיא שוכנת במרחק של 19 ק"מ מצפון לעיר הבירה, ברידג'טאון.
העיר קרויה על שמו של ויליאם ספייט, שהיה חבר הפרלמנט הראשון של ברבדוס ובעל האדמות שעליהם הוקמה העיר.
היסטוריה

ספייטסטאון הוקמה בשנת 1630 לערך ובימיה הראשונים של ההתיישבות בברבדוס היא הייתה הנמל הפעיל ביותר בה. ספינות עמוסות בסוכר ובמוצרים אחרים הפליגו מספייטסטאון ללונדון, אך בעיקר לבריסטול. מסיבה זו נקראה העיר לעיתים "בריסטול הקטנה". העיר הציורית הפכה כיום למרכז התיירותי של האזור וכן למרכז קניות. לעיר יש היסטוריה עשירה המגיעה אחורה עד למאה ה-17 כאשר היא הייתה אחד הנמלים הראשיים של האי שקישרו אותו לבריטניה.
ב-1649 נשלח לברבדוס ג'ורג' אייסקיו (George Ayscue) על ידי אוליבר קרומוול כדי להיות מושל האי. אחד הנמלים שהוא לא הצליח להשליט בהם את מרותו היה ספייטסטאון שההתקפות עליו נהדפו.
ערים תאומות

הממלכה המאוחדת רדינג, אנגליה, הממלכה המאוחדת
ארצות הברית צ'ארלסטון, קרוליינה הדרומית, ארצות הברית
הערות שוליים

↑  World Gazetteer
ערך זה הוא קצרמרבנושא יישובים בקריביים. אתם מוזמנים לתרום לוויקיפדיה ו.